Enkelte offiserer i den konvensjonelle Hæren karakteriserte aktiviteten på HV-skolen som "røverstreker og bajaseri". Selv om skepsisen til aktiviteten på HV-skolen var synlig både politisk og militært, fikk geriljakursene ry på seg for å være meget gode og fikk etter hvert deltakere fra de andre våpengrenene. Kursene fattet også interessen til amerikanske spesialstyrker, og utover 70- og 80-tallet deltok de jevnlig på kurs og bidro med sine erfaringer fra deres engasjementer i utlandet.